Restaurálás gyakorlat

	Tantárgy neve: Restaurálás gyakorlat
	Kreditértéke: 8

	A tantárgy elméleti vagy gyakorlati jellegének mértéke, „képzési karaktere”: 100 % gyakorlat (kredit%)

	A tanóra típusa: előadás és óraszáma: 2. szemeszter: 64; 4. szemeszter: 52; 5. szemeszter:104; 6. szemeszter: 104; 7. szemeszter:88; 8. szemeszter: 88; 9. szemeszter:120 óra
nyelve: magyar
Az adott ismeret átadásában alkalmazandó további módok, jellemzők: -

	A számonkérés módja (koll. / gyj. / egyéb): gyakorlati jegy.

Az ismeretellenőrzésben alkalmazandó további (sajátos) módok: A restaurálási folyamatot minden esetben fotókkal kiegészített írásos dokumentáció kíséri és a restaurálás folyamatának vetítettképes bemutatása a vizsgaidőszakban.
Az oktatók az egyes félév teljesítéséhez szükséges feltételek részleteit a félév elején közlik.

	A tantárgy tantervi helye (hányadik félév): 2., 4., 5., 6., 7., 8. és 9. félév

	Előtanulmányi feltételek (ha vannak): -

	Tantárgy-leírás: az elsajátítandó ismeretanyag tömör, ugyanakkor informáló leírása

	A restaurálás gyakorlat tantárgy keretében anyagtan-anyagvizsgálat, technikatörténet-tárgyismeret és restaurálás elmélet, valamint a készítéstechnika gyakorlat során elsajátított ismeretek, látásmód és manuális készségek segítségével a specializációnak megfelelő konkrét restaurálási-konzerválási feladatokat végeznek el a hallgatók folyamatos oktatói felügyelettel. Nagy hangsúly kerül az ok-okozati összefüggések meghatározására és az ezen alapuló tudatos és a korszerű etikai elvek figyelembevételével történő tervezés gyakorlására. Egyes kezelőszerek és eljárások hatását modellkísérletek segítségével ellenőrzik. A folyamatot szakszerűen dokumentálják.
2. szemeszter: 
kerámia: régészeti kerámia tárgyak tisztítása, restaurálása, konzerválása 
4. szemeszter:
fém: régészeti fémtárgyak tisztítása, konzerválása, restaurálása
5. szemeszter:
fa: Egyszerűbb fatárgyak állapotának felmérése, restaurálási terv készítése. Fertőtlenítés, tisztítás, konzerválás, kiegészítés, ragasztás.
papír: Kétdimenziós írott és nyomtatott papírtárgyak állapotfelmérése, restaurálási terv készítése, majd a tárgyak konzerválása, restaurálása (tisztítás, kémiai és fizikai stabilizálás, kiegészítés, retusálás). Védőeszköz készítése a restaurált tárgyaknak. A folyamat írásos és képi dokumentálása.

6. szemeszter:
bőr: Néprajzi és történeti bőrtárgyak fertőtlenítése, tisztítása, lágyítása, a mechanikai sérülések javítása (varrás, ragasztás, alátámasztás), hiányok kiegészítése; régészeti bőrök tisztítása, konzerválása, a leletek értelmezése. 

textil: egyszerűbb technikával készült textilek állapotfelmérése, restaurálási tervének elkészítése, tisztítása és varrókonzerválása különböző módszerekkel. A folyamat írásos és képi dokumentálása. A restaurálás során felmerülő etikai problémák megoldási lehetőségei. Speciális tároló- és védőeszközök készítése. 
7. szemeszter: specializáció szerinti restaurálás gyakorlat

üveg: régészeti és iparművészeti üvegtárgyak restaurálása, konzerválása

bőr: Aranyozott, festett bőrök; szőrme viseletek; bőrrel borított dobozok, tokok, bútorok; nyersbőrből és pergamenből készített tárgyak restaurálása, konzerválása. A vörös bomlástól károsodott bőr kémiai és fizikai stabilizálása

fa: Berakásos tárgyak konzerválása, restaurálása. Kombinált tárgyak különböző tulajdonságú anyagainak összevetése. Deformációk okai, és lehetséges visszaalakításai.

fém: Iparművészeti vagy ipartörténeti tárgyak, vagy fegyverek, vagy óntárgyak restaurálásának megtervezése, tisztítása, restaurálása, konzerválása

8. szemeszter specializáció szerinti restaurálás gyakorlat:
kerámia: Iparművészeti kerámiatárgyak (kőedény, porcelán) konzerválása, restaurálása.
papír: Különböző papírok fehérítése, illetve oldószeres tisztítása (modellkísérlet). Nagy méretű tárgyak fizikai stabilizálása, restaurálása. Festett, bevonatokkal kezelt papírok, transzparens papírok restaurálása, konzerválása.
textil: Színezett textilek és egyéb anyagokkal kombinált textil alapú műtárgyak restaurálása.
fa: Festett tárgyak konzerválása, restaurálása. Festészeti technikák és anyagok megállapítása, tisztítás, felvált rétegek megkötése, bevonat eltávolításának etikai szempontjai, retusálás.

fém: Újkori és festett fémtárgyak restaurálásának megtervezése, tisztítása, restaurálása, konzerválása. Ismerkedés a lézerek alkalmazásával a restaurálásban.
9. szemeszter specializáció szerinti restaurálás gyakorlat:
papír: Háromdimenziós, más anyagokkal kombinált papírtárgy konzerválása, restaurálása.

Lakkozott, viaszolt és díszpapírok kezelése (részben modellkísérlet).
üveg: Régészeti és iparművészeti üvegtárgyak kiegészítési lehetőségeinek elsajátítása.
textil: Viseletek, térformák, régészeti textilek restaurálása. Speciális tárolóeszközök készítése.
fém: Ötvöstárgyak, vagy kovácsoltvas, vagy kültéri fémtárgyak restaurálásának megtervezése, tisztítása, restaurálása, konzerválása.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Eva Hummert, S. Kling, I. Brückle: Egy korábban fehérített grafika újra-kezelése (Treating previously bleached artwork on paper) Restaurator 2012, Vol. 33., pp. 395-408.
Irene Brückle: Bleaching in paper production versus conservation, Restaurator 30., 2009., pp. 280-293.

Ute Henniges, Antje Potthast: A fehérítés felülvizsgálata: oxidáló és redukáló fehérítési eljárások hatása a cellulózra és a papírra (Bleaching Revisited: Impact of Oxidative and Reductive Bleaching Treatments on Cellulose and Paper) Restaurator Vol 30., pp 294-320., 2009
Dianne van der Reyden: History, Technology and Treatment of Specialty Papers found in Archives, Libraries and Museums: Tracing and Pigment-coated Papers, ICOM Paris pp. 1–28., 1993
Az alábbi szakfolyóiratok a tárgyhoz kapcsolódó cikkei
Műtárgyvédelem, 

ISIS, Erdélyi Magyar Restaurátor Füzetek,

Studies in Conservation, 

Journal of the American Institute for Conservation,

Paper Conservation,

Restaurator stb.

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	a) tudása

Széleskörű ismeretekkel bír a műtárgyak anyagainak fizikai tulajdonságairól, károsodásaik okairól és megjelenési formáiról. Specializált ismeretekkel rendelkezik a restaurálásban alkalmazott eljárásokról, anyagokról, kezelőszerekről. Behatóan ismeri a restaurálásban alkalmazott természettudományi ismeretekre épülő szakmai tervezés és megvalósítás módszereit. Magas szinten ismeri a restaurálásra, műtárgyvédelemre vonatkozó etikai szabályokat.
b) képességei

Képes a képzés során megszerzett restaurátori ismeretekből, mint eszköztárból megfelelő módon választani és ennek segítségével önállóan vagy szükség szerint más szakemberekkel együttműködve szakszerű restaurálási tervet készíteni. Képes idegen nyelvű szakirodalom feldolgozására. Képes a társterületek szakembereivel való párbeszédre és közös munkára, mindenkor a műtárgy érdekeit tartva szem előtt.
c) attitűd

Aktívan keresi az új ismereteket, módszereket, kreatív megvalósítási lehetőségeket. Kiforrott kritikai érzékkel viszonyul a műtárgyak restaurálásának problémáihoz, a szakterületének megfelelő korszerű eljárásokhoz. A restaurálással kapcsolatos új ismereteket, a társterületek által alkalmazott megoldásokat és lehetőségeket figyelemmel kíséri, tudását folyamatosan korszerűsíti. Aktívan keresi az együttműködést más szakterületek szereplőivel.
d) autonómia, felelősség

Kialakított szakmai véleményét döntési helyzetekben képes önállóan képviselni. Tisztában van autonóm döntéshozatala határaival is: azzal, hogy mely területeken nem hozhat egyedül felelős döntéseket, milyen esetekben kell más, így természettudományos szakemberek bevonását kezdeményeznie.
Féléves tematika alkalmakra lebontott rövid ismertetése 
02.13. Pigmentek vizsgálata
03.16–17. transzparens papírok tulajdonságai, restaurálásuk lehetőségei.

03.23–27. átitatott papírok kezelésének lehetőségei, tisztítási módok

04.13–17. nagyméretű papírtárgy felmérése, tisztítása, restaurálása

05.11–14. különböző, festett papírtárgyak restaurálása



	Tantárgy felelőse: Szemerey Kiss Balázs egyetemi adjunktus PhD

	Tantárgy oktatásába bevont oktató(k) és elérhetősége(ik): Szlabey Dorottya szlabey.dorottya@mke.hu, Darabos Edit darabos.edit@imm.hu (óraadó oktató), Vihart Anna vihart.anna@mke.hu 

	A tantárgy tanításának időpontja/helyszíne: 

Az oktatás tömbösített órák keretében zajlik.

MNMKK MNM ORRK, 1087 Bp. Könyves K. krt. 40.

	Tantárgykódja: RML-RGYL06

	Felelős tanszéke: Restaurátor Tanszék

	Képzési idő szemeszterekben: 7 szemeszter

	Tanórák száma összesen: 620 tanóra

	Tanulmányi követelmények: aktív részvétel a gyakorlatokon, a kötelező feladatok határidőre történő elkészítése

	Oktatási módszerek: a különböző technikai módszerek, eljárások bemutatása és gyakoroltatása, konzultáció, a lehetséges eljárások/megoldások megbeszélése

	Javasolt tanulási módszerek: a szakirodalom tanulmányozása, az oktató által bemutatott módszerek, eljárások gyakorlása

	A hallgató egyéni munkával megoldandó feladatainak száma: 3

	Felhasználható fontosabb technikai és egyéb segédeszközök: a különböző anyagú tárgyak restaurálásához szükséges eszközök, berendezések, műszerek; szemléltető eszközök, számítógép, monitor

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma: korlátlan/korlátozott: 6 fő


